গত দুদিনে গণমনস্তাত্ত্বিক রোগে (হিস্টিরিয়া) আক্রান্ত হয়ে হাসপাতালে ভর্তি হয়েছে সদর উপজেলার শিবরামপুর আরডি একাডেমি স্কুলের ৭৭ ছাত্রী। ফরিদপুরে আতঙ্ক হয়ে দেখা দিয়েছে এই রোগ। ফরিদপুর মেডিকেল কলেজ হাসপাতালে (ফমেক) ভর্তি ওই ৭৭ ছাত্রী ছাড়াও স্থানীয় বিভিন্ন স্বাস্থ্যসেবা কেন্দ্রে চিকিৎসা নিয়েছে কয়েকজন ছাত্রী। খোঁজ নিয়ে জানা যায়, আজ সকালে ষষ্ঠ থেকে দশম শ্রেণির ৪০ ছাত্রী মাথাব্যথা ও শ্বাসকষ্টজনিত কারণে আকস্মিক অসুস্থ হয়ে পড়ে। ছাত্রীদের প্রথমে প্রাথমিক চিকিৎসা দেয়া হয় স্কুলে। পরে অবস্থার অবনতি হলে তাদের ফমেকে ভর্তি করা হয়।এরআগে সোমবার দুপুরে স্কুলটিতে সপ্তম শ্রেণির শ্রেণিকক্ষে একই ঘটনা ঘটে।